Skont ċifri maħruġa mill-Uffiċċju tal-Istatistika Nazzjonali (NSO), fix-xahar li għadda inxtraw l-aktar residenzi fir-reġjun ta' Għawdex b'162 propjetà. Fir-reġjun li jikkonsisti minn Ħaż-Żabbar, mix-Xgħajra, miż-Żejtun, minn Birżebbuġa, minn Marsaskala u minn Marsaxlokk inxtrat 140 propjetà. Intant, fir-reġjun li jikkonsisti mill-Birgu, l-Isla, minn Bormla u mill-Kalkara nxtraw biss 21 propjetà. Żieda fuq kemm intefqu flus fix-xiri tal-propjetà Mill-istess statistika, kienet irreġistrata żieda ta' 7.6% minn Ottubru tas-sena l-oħra fin-numru ta' kuntratti ta' propjetà li nbiegħu li kien ta' 1,134. Il-valur ta' dawn il-kuntratti kien ta' €239 miljun, 19.1% aktar minn Ottubru tas-sena l-oħra. Din iż-żieda kienet irreġistrata minkejja li f'Lulju, il-prezzijiet tal-propjetà żdiedu b'4.7% mill-ewwel perjodu tas-sena l-oħra. Mill-1,134 kuntratt, 1,051 kienu ta' individwi filwaqt li l-bqija (83) kienu ta' kumpaniji. Ikkumparat ma' Ottubru tas-sena l-oħra, kien hemm żieda ta' 81 kuntratt li kienu ta' individwi. Tnaqqis fil-konvenji Filwaqt li kienet irreġistrata żieda fuq kemm inxtrat propjetà, kien hemm tnaqqis ta' 16.1% f'konvenji kkumparat ma' Ottubru tas-sena l-oħra. Dan ifisser li sar 1,091 konvenju. Il-maġġoranza tal-konvenji saru fir-reġjun ta' Għawdex u fir-reġjun ta' Ħaż-Żabbar u tax-Xgħajra fost oħrajn b'186 konvenju u 131 konvenju rispettivament. .td_uid_3_6190c07a2214c_rand.td-a-rec-img{text-align:left}.td_uid_3_6190c07a2214c_rand.td-a-rec-img img{margin:0 auto 0 0}